एक बार ठहर के ज़रूर पढ़े..🙏
———————————
बच्ची नहीं जानती मार्क्सवाद..लेनिनवाद क्या है, 
नहीं जानती वो राइट विंग और लेफ्ट विंग के बारे में..

उसे नहीं पता 
मुख्य धारा में लौटना क्या होता है 
समाज से भटकना क्या होता है,

ये जल जंगल ज़मीन की बात करने वाले छद्म लोग कौन है,
ये लाल सलाम बोलते लाल झंडा उठाये लाल रक्त के प्यासे लोग कौन है..

बच्ची जानती है सिर्फ़ अ से अनार अ से अमन पढ़ना 
उसने नहीं पढ़ा ब से बारूद ब से बम के बारे में..

बच्ची जानती है सिर्फ़ लंगड़ी बिल्लस फुगड़ी खेलना..
बच्ची जानती है खिलखिला के हँसना मुस्कुराना..

फ़िर ये कौन लोग है जिन्हें अपने स्वार्थ के लिए
बच्ची का मुस्कुराता चेहरा पसंद नहीं आया,

ईश्वर की दी हुई ख़ूबसूरत मुस्कराहट में ‘मेरा क्या क़सूर..’

ख़ून से सने चेहरे में आँखें बंद किए हुए 
बच्ची यही सोच रही है..॥
-अंश 

(तस्वीर यक़ीनन विचलित करेगी..)
सुकमा के चिंतलनार में IED ब्लास्ट में 11 साल की बच्ची घायल हो गई।
#sunona #Naxalism #chhattisgarh #sukma